CELEX: 32020D1645
Language: bg
Date: 2020-11-05 00:00:00
Title: Решение за изпълнение (ЕС) 2020/1645 на Комисията от 5 ноември 2020 година относно някои временни защитни мерки във връзка с африканската чума по свинете в Германия (нотифицирано под номер С(2020) 7742) (само текстът на немски език е автентичен) (текст от значение за ЕИП)

6.11.2020   
               
               
                  BG
               
               
                  Официален вестник на Европейския съюз
               
               
                  L 370/47
               
            
         РЕШЕНИЕ ЗА ИЗПЪЛНЕНИЕ (ЕС) 2020/1645 НА КОМИСИЯТА
         от 5 ноември 2020 година
         относно някои временни защитни мерки във връзка с африканската чума по свинете в Германия
         
            
               (нотифицирано под номер С(2020) 7742)
            
         
         (само текстът на немски език е автентичен)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 3 от нея,
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (2), и по-специално член 10, параграф 3 от нея,
         като има предвид, че:
         
                     (1)
                  
                  
                     Африканската чума по свинете е инфекциозна вирусна болест по домашните и дивите свине, която може да окаже сериозно въздействие върху рентабилността на свиневъдството и да има отрицателни последици за търговията в рамките на Съюза и за износа към трети държави.
                  
               
                     (2)
                  
                  
                     При установяване на случай на африканска чума по свинете при диви свине съществува риск болестотворният агент да се разпространи сред други популации на дивите свине, а също и сред свиневъдните обекти.
                  
               
                     (3)
                  
                  
                     С Директива 2002/60/ЕО на Съвета (3) се определят минималните мерки, които да се прилагат в рамките на Съюза за борба с африканската чума по свинете. По-специално, съгласно член 15 от Директива 2002/60/ЕО следва да се предприемат определени мерки, след като бъдат потвърдени един или няколко случая на африканска чума при диви свине.
                  
               
                     (4)
                  
                  
                     След регистрирането в края на ноември 2020 г. на един нов случай на африканска чума по свинете в провинция Саксония в Германия, тази федерална държава членка информира Комисията за актуалната обстановка на своя територия във връзка с болестта и в съответствие с член 15 от Директива 2002/60/ЕО предприе редица мерки, включително определянето на заразена (инфектирана) област, в която се прилагат мерките по член 15 от посочената директива, с цел да се предотврати разпространението на болестта.
                  
               
                     (5)
                  
                  
                     За да се предотвратят ненужни затруднения за търговията в рамките на Съюза и да се избегне създаването на необосновани пречки пред търговията с трети държави, е необходимо на равнището на ЕС и в сътрудничество със засегнатата държава членка да бъде определена заразената област във връзка с болестта африканска чума по свинете в Германия.
                  
               
                     (6)
                  
                  
                     Предвид неотложността на епидемиологичната обстановка в Съюза във връзка с разпространението на африканската чума по свинете, е важно настоящото решение да бъде прието възможно най-скоро.
                  
               
                     (7)
                  
                  
                     Затова, до провеждането на следващото заседание на Постоянния комитет по растенията, животните, храните и фуражите, определената заразена област в Германия следва да се посочи в приложението към настоящото решение и да се конкретизира продължителността на тази регионализация.
                  
               
                     (8)
                  
                  
                     Настоящото решение подлежи на преразглеждане на следващото заседание на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Германия гарантира, че определената от нея заразена област, в която се прилагат мерките, предвидени в член 15 от Директива 2002/60/ЕО, обхваща най-малко областите, посочени в приложението към настоящото решение.
         
         
            Член 2
            Настоящото решение се прилага до 31 януари 2021 г.
         
         
            Член 3
            Адресат на настоящото решение е Федерална република Германия.
         
         
            Съставено в Брюксел на 5 ноември 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 395, 30.12.1989 г., стр. 13.
         
            (2)  ОВ L 224, 18.8.1990 г., стр. 29.
         
            (3)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за изменение на Директива 92/119/ЕИО относно болестта на Тешен и африканската чума по свинете (ОВ L 192, 20.7.2002 г., стр. 27).
      
      
         
            ПРИЛОЖЕНИЕ
            
                        Области, съставляващи заразената област в Германия, посочена в член 1
                     
                     
                        Дата, до която се прилагат мерките
                     
                  
                        
                           BRANDENBURG
                        
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Ragow-Merz
                                 
                              
                                    —
                                 
                                 
                                    Gemeinde Beeskow
                                 
                              
                                    —
                                 
                                 
                                    Gemeinde Friedland
                                 
                              
                                    —
                                 
                                 
                                    Gemeinde Tauche mit den Gemarkungen Tauche, Stremmen, Ranzig, Sabrodt, Trebatsch, Mittweide, Sawall
                                 
                              
                                    —
                                 
                                 
                                    Gemeinde Rietz-Neuendorf mit den Gemarkungen Groß Rietz, Birkholz
                                 
                              
                     
                        31 януари 2021 г.
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Lieberose
                                 
                              
                                    —
                                 
                                 
                                    Gemeinde Schwielochsee mit den Gemarkungen Speichrow, Zaue, Ressen, Goyatz, Jessern, Lamsfeld
                                 
                              
                     
                        31 януари 2021 г.
                     
                  
                        
                           SACHSEN
                        
                     
                  
                        
                           Landkreis Görlitz
                        
                        Im Norden ausgehend in Bad Muskau (Badepark) von der Fußgängerbrücke (ehemalige Eisenbahnbrücke) in südliche Richtung entlang der Landesgrenze Deutschlands zu Polen bis zur Mündung des Welschgrabens in die Neiße.
                        Im Süden geht das gefährdete Gebiet nördlich der Ortschaft Steinbach entlang des Welschgrabens Richtung Westen bis zur südöstlichen Grenze des Truppenübungsplatzes Oberlausitz an der S127. Das gefährdete Gebiet verläuft weiter an der Südgrenze des Truppenübungsplatzes Oberlausitz bis zur B115 und im weiteren Verlauf dann entlang der B115 in nördlicher Richtung über die Ortschaften Weißkeißel und Krauschwitz i. d. O. L. bis zur Fußgängerbrücke am Badepark von Bad Muskau.
                     
                     
                        31 януари 2021 г.